
                                                                         тел. 0876204600, e-mail:  info - 609159@edu.mon.bg


                                                                                                                                                                                                Съгласувал:……………
                                                                                                                                                                                           Утвърдил…………….					Председател на СО на СБУ
				                                                                                                    Петя Дамянова
Цецка Йотова- директор ДГ „Мир“ Мездра
                                                                                           
Заповед № 42/15.09.2026г.

ГОДИШЕН ПЛАН
за повишаване  квалификацията на педагогическите специалисти, като приложение към Стратегия за развитие на детската градина
за учебната 2026/2027г.
ДГ „ Мир“ гр. Мездра с разновъзрастона група с. Долна Кремена

I. Въведение и нормативна обвързаност
Динамичните изисквания, пред които е изправена съвременната детска градина и самият учител, налагат непрекъснато усъвършенстване и повишаване на квалификацията. Това се осъществява чрез ясно формулиране на целите, задачите и приоритетите на конкретната образователна институция, залегнали в нейната стратегия за развитие и в ежегодните планове за квалификационна дейност. Постигането на високо качество е пряко свързано с подготвеността на педагогическите специалисти и тяхното продължаващо обучение.
Настоящият квалификационен план за учебната 2026/2027 г. е разработен в пълно съответствие с действащата нормативна уредба на Република България, ЗПУО и Наредба № 15 от 22.07.2019 г. за статута и професионалното развитие на учителите, директорите и другите педагогически специалисти. Професионалното портфолио на педагогическите специалисти подпомага процесите на атестиране и самооценяване на постигнатите компетентности.
Изключително важен стълб на легитимността на настоящия документ е неговото съгласуване и съвместно планиране. В съответствие с чл. 13, ал. 1 от Колективния трудов договор (КТД) за системата на предучилищното и училищното образование от 22 декември 2025 г., работодателят задължително отправи покана до синдикалните организации за съвместна работа и участие в разработването и актуализацията на Плана за квалификационна дейност. Документът се реализира в партньорство със СО на СБУ в детската градина. Финансовото осигуряване се регламентира от чл. 8 от същия КТД, който определя годишни средства за квалификация в размер не по-малък от 1,2% от годишните средства за работна заплата на педагогическите специалисти и педагозите в яслените групи. Като важна мярка срещу формалното планиране, минимум 50% от тези средства са разпределени за вътрешноинституционална и междуинституционална квалификация (методически семинари, лектории, дискусионни форуми, открити практики, споделяне на опит).
II. Анализ на квалификационната дейност за учебната 2025/2026 г.
Анализът се базира на обективна оценка на постигнатите резултати от изминалата учебна година с цел осигуряване на непрекъсната връзка между дефицитите и планираните бъдещи дейности:
Брой педагогически специалисти, участвали във вътрешноинституционална квалификационна дейност: 14
Брой педагогически специалисти, участвали в извънинституционална квалификация: 14
Брой неучаствали педагози / неосъществени квалификации: 0 (няма)
Затруднения при провеждане на квалификационните дейности: Не се отчитат.
Силни страни
Обогатяване и преосмисляне на съвременната методика на педагогическо взаимодействие с децата от предучилищна възраст;
Споделяне на добри практики чрез практически форми на вътрешна квалификация и тяхното осъвременяване чрез иновативни идеи;
Създаване на екипи, мислещи и действащи позитивно в името на детето;
Експериментиране с нови идеи и създаване на нови професионални контакти.
Слаби страни и насоки за преодоляване
Отчитат се следните дефицити: 
1. Провежданите обучения невинаги отговарят напълно на предварителните очаквания на учителите;
2. Констатира се недостиг на тясна практическа насоченост на част от извънредните курсове към конкретните образователни направления.
Насока за преодоляване през учебната 2026/2027 г.
Преминаване от преобладаващо лекционни форми към интерактивни уебинари, практикуми, споделяне на готови успешни ситуации, тренинги на място и дискусионни форуми с изявена практическа приложимост в групите.
III. Приоритети за квалификация и целеви групи за учебната 2026/2027 г.
Приоритетите на квалификационната дейност са съобразени с актуалните насоки на МОН и РУО – Враца за учебната 2026/2027 г.:
Стимулиране на учителите към самоподготовка, активно преподаване и обучение чрез обмяна на опит и екипна работа за повишаване на образователните резултати.
Директно приложение на придобитата квалификация в практиката с цел издигане качеството на предучилищното образование.
Усъвършенстване на професионалните умения на учителите за осигуряване на физическа, психическа и емоционална сигурност на децата.
Промяна и развитие на професионалните нагласи, ценности и гъвкавост на педагогическия екип.
Надграждане на уменията за работа с информационни технологии, облачни среди и платформи.
Създаване на условия за стриктно спазване на ДОС чрез текущо обучение и самообучение.
Оптимизиране на педагогическата дейност чрез актуализация на научната и методическа компетентност с методически консултации от експерти на РУО – Враца.
Повишаване на мотивацията, самочувствието и удовлетвореността на педагозите, укрепване на партньорството с родителската общност.
Утвърждаване на колегиална и творческа атмосфера, гарантираща свобода на мнението.
Актуални национални и регионални приоритетни области (МОН и РУО)
Във фокуса на квалификациите през годината задължително се интегрират следните области:
Компетентностно ориентирано образование;
Социално-емоционални и СТЕМ подходи на преподаване и учене;
Интегриране на дигитални технологии и решения, базирани на генеративен изкуствен интелект (AI) в подготовката на образователни материали;
Разпознаване и работа с деца в риск от отпадане и превенция на отпадането от детската градина;
Взаимоотношения с родители за изграждане на система за съвместна работа за повишаване на мотивацията;
БДП (Безопасност на движението по пътищата);
Превенция на агресията и тормоза в детската институция.
Целеви групи
2.1. Педагогически персонал: Директор, главен учител, старши учители, учители, логопед (в т.ч. екипите, работещи в разновъзрастова група с. Долна Кремена).
2.2. Непедагогически персонал: Счетоводител, медицински специалисти, касиер-домакин, помощник-възпитатели, работник поддръжка и ремонт, кухненски персонал.
IV. Основна цел и задачи
Основна цел: Повишаване на професионалната компетентност на педагогическите специалисти и непедагогическия персонал с акцент върху екологичното, етичното и социалното възпитание на децата от 3 до 7 години, чрез внедряване на безопасни дигитални технологии (вкл. елементи на изкуствен интелект в подготовката на образователни материали) и прилагане на съвременни подходи за приобщаващо образование в условията на специфична разновъзрастова среда (с. Долна Кремена).
Задачи за постигане на целта:
Повишаване качеството и резултатите на предучилищното образование на децата в детската градина чрез висока научна, педагогическа и методична подготовка на учителите.
Усъвършенстване на професионалните умения, промяна и развитие на професионалните нагласи и ценности в съответствие с динамиката на общественото развитие.
Стимулиране на екипите към непрекъснато самоусъвършенстване чрез активно учене и споделяне на педагогически опит.
V. Оперативни цели и очаквани резултати
Оперативна цел 1: Усъвършенстване уменията на педагогическите специалисти за прилагане на съвременни образователни технологии в процеса на педагогическо взаимодействие и отчитане резултатите от проследяване постиженията на детах.
Очаквани резултати:
Ефективно и уверено прилагане на съвременни образователни технологии в ежедневната практика.
Усъвършенствани компетентности на педагозите за прецизно отчитане и анализ на постиженията на децата.
Овладяване и прилагане на методиката за организиране на проблемна педагогическа ситуация.
Оперативна цел 2: Подобряване нивото на компетентност на педагогическите специалисти при използване на ИКТ технологии, презентационни и дигитални умения.
Очаквани резултати:
Повишени дигитални компетентности и технологична грамотност на педагогическите специалисти.
Ефективно, безпроблемно и рутинно водене на електронния дневник.
Използване на инструменти с генеративен изкуствен интелект (AI) за дизайн на иновативни дигитални образователни материали.
Оптимизиране на времето за административна работа чрез дигитализация с цел освобождаване на повече време за пряка работа с децата.
Оперативна цел 3: Надграждане нивото на компетентност на педагогическите специалисти за работа с деца със СОП и с изявени дарби.
Очаквани резултати:
Обучени педагогически специалисти за прилагане на модел за функционална оценка на индивидуалните потребности.
Усвояване на съвременни методи, подходи и игри за работа с различни категории деца със СОП.
Законосъобразно и бързо изготвяне на документацията за допълнителна подкрепа от членовете на ЕПЛР.
Усвоени специфични методики за индивидуална и диференцирана подкрепа в условията на разновъзрастова група (за изнесената група в с. Долна Кремена).
Оперативна цел 4: Придобиване на съвременни ключови компетентности за развитие на личностния потенциал на всяко дете, осигуряване на индивидуалните му потребности, ранно откриване на обучителни затруднения и заложбите на децата.
Очаквани резултати:
Владеене и прилагане на методи за ранно диагностициране на езикови, математически и социални умения.
Организиране на образователна среда, базирана на „учене чрез преживяване“, игрови подходи и изследователска дейност (STEM/STEAM елементи).
Управление на груповата динамика и изграждане на умения за позитивна комуникация у децата.
Оперативна цел 5: Повишаване на мотивацията и укрепване авторитета и престижа на учителската професия чрез ефективно прилагане на система за кариерно развитие.
Очаквани резултати:
Повишена вътрешна мотивация за кариерно израстване и учене през целия живот.
Развитие на ефективно и работещо наставничество (менторство) за оказване на подкрепа на новопостъпили млади педагози.
Оперативна цел 6: Повишаване на компетентностите на непедагогическия персонал за осигуряване на безопасна, здравословна и подкрепяща среда в детската градина.
Очаквани резултати:
Помощник-възпитателите са запознати с позитивните подходи в комуникацията и методите за ефективно съдействие на учителите.
Кухненският, медицинският и административният персонал са актуализирали знанията си спрямо най-новите нормативни изисквания за здравословно хранене, хигиена, безопасност и пропускателен режим.
VI. План за вътрешноинституционална квалификация на педагогическите специалисти
В съответствие с указанията на РУО – Враца за премахване на формализма, таблицата за вътрешна квалификация е напълно реконструирана. Тя съдържа измерими показатели, изключва забранените срокове „Постоянен“ и общите отговорници „всички учители“, като всяка дейност е описана в реални практически стъпки и е насочена към конкретни резултати.
	№
	Дейности
(Какво?)
	Форма и
часове
	Срок за
изпълнение
(Кога?)
	Индикатори за изпълнение
(Колко?)
	Очакван резултат
(Защо?)
	Отговорник
(Кой?)

	2
	„Ефективност на педагогическото взаимодействие по ОН „Български език и литература“ за развитие на свързаната реч и уменията за съставяне на кратък устен описателен текст при децата от четвърта възрастова група.“

	Тренинг
(2 ч.)
	Октомври 2026 г.
	Текуща: Прилагане на традиционни методи за езиково развитие.<br>Целева: Разработване на примерен модел/картотека с техники за съставяне на устен описателен текст за IV подготвителна група до 31.10.2026 г. (Предложение)
	Усъвършенствани методически компетентности на учителите за стимулиране на свързаната реч и изграждане на умения за устно описание у децата.
	Старши Учител- / Учители на IV възрастова група

	3
	Семинар за разработване на интерактивни игри и методи за стимулиране на социално-емоционалните умения на децата.
	Семинар
(2 ч.)
	Ноември 2026 г.
	Текуща: Използване на стандартни игри
Целева: Разработване на картотека с 10 нови социално-емоционални игри за всяка група до 30.11.2026 г.
	Повишени умения за емоционално подпомагане и изграждане на ценности.
	Психолог / Учители

	4
	Обучение по казуси и споделяне на успешни модели за мотивиране и ефективно партньорство със семействата.
	Обучение по казуси
(2 ч.)
	Декември 2026 г.
	Текуща: Стандартни форми на родителски срещи
Целева: Реализиране на поне 1 съвместна инициатива с родители във всяка група до края на учебната година.
	Повишена мотивация на родителите за сътрудничество; намален риск от конфликти.
	Директор / Старши учители

	5
	Практическа работилница за ранно разпознаване и превенция на отпадането на деца в риск от детската градина.
	Работилница
(2 ч.)
	Януари 2027 г.
	Текуща: Традиционен мониторинг на присъствията
Целева: Създадена система за ежемесечен анализ и 100% обхват на децата в риск.
	Повишени умения за ранна оценка на риска и превенция на отпадането (вкл. разновъзрастова група с. Д. Кремена).
	Координатор по приобщаващо образование / Учители

	6
	Методически практикум с демонстрация на ситуационни игри и ресурси за формиране на безопасна култура на пътя.
	Практикум
(2 ч.)
	Февруари 2027 г.
	Текуща: 1 квалифициран учител по БДП през 2025 г.
Целева: 14 обучени учители (100% от състава) за работа с нови интерактивни методи по БДП до 28.02.2027 г.
	Повишени методически умения на учителите по БДП; намален риск от ПТП с деца.
	Председател на комисията по БДП / Учители








	9
	Практикум с демонстрация на театрални и игрови техники за обогатяване на речта и комуникацията у децата.
	Практикум
(2 ч.)
	Март 2027 г.
	Текуща: Стандартни методи за езиково развитие
Целева: Изработване на 2 нови театрални ситуации във всяка група до 31.05.2027 г.
	Повишени умения за езиково стимулиране на децата и повишен интерес към художествената литература.
	Логопед / Учител-обучител

	8
	Практическо обучение за използване на дигитални софтуерни продукти и инструменти с изкуствен интелект (AI) в помощ на учителя.
	Практическо обучение
(2 ч.)
	Април 2027 г.
	Текуща: Начални познания за ИКТ
Целева: 100% от учителите умеят да генерират дигитални ресурси и ситуации чрез AI до 30.04.2027 г.
	Повишени дигитални умения; намалено време за административна работа.
	Учител с ИКТ квалификация

	
	
	
	
	
	
	

	10
	Педагогически форум за споделяне на успешни иновативни практики и резултати от квалификациите през годината.
	Педагогически форум
(2 ч.)
	Юни 2027 г.
	[bookmark: _GoBack]Текуща: 2 споделени добри практики през 2026 г.
Целева: Представяне на 6 успешни практики (по 1 от всяка група) пред ПС до юни 2027 г.
	Усъвършенствани презентационни умения и повишена колегиална култура на споделяне на опит.
	Директор / Педагогически екип




Общ брой часове за вътрешна квалификация: 20 академични часа. (Надхвърля нормативния минимум от 16 часа съгласно Наредба № 15/2019 г., осигурявайки реални условия за професионално израстване).
Форми на удостоверяване на вътрешната квалификация:
• Присъствени списъци;
• Протоколи от проведените квалификационни форми и взети решения;
• Презентации, авторски материали, картотеки и разработени STEM проекти;
• Анонимни анкетни карти за обратна връзка (попълват се задължително от участниците след всяко обучение);
• Сертификати/удостоверения за участие (при необходимост, издавани от ДГ).
VII. Приложение към годишния план: Подробно описание на дейностите от вътрешната квалификация
С цел детайлно методическо осигуряване, всяко едно от планираните за учебната 2026/2027 г. вътрешноинституционални обучения има дефинирани ясна цел, задачи и очаквани резултати:
1. Успешна адаптация на децата в началото на учебната година
Цел: Повишаване на професионалните компетентности на учителите за подкрепа на децата и родителите в адаптационния период.
Задачи:
Споделяне на добри практики за бърза адаптация;
Обсъждане на трудности и изграждане на единен алгоритъм за реакция;
Изработване на единни подходи за взаимодействие с родителите.
Очаквани резултати: По-успешна и плавна адаптация на новоприетите деца; минимизиране на тревожността у децата и родителите в началото на учебната година.

2. Позитивна дисциплина и управление на поведението в детската градина (превенция на агресията)
Цел: Усъвършенстване на уменията на педагогическия персонал за прилагане на позитивни стратегии за управление на груповата динамика и превенция на агресивни прояви.
Задачи:
Анализ на конкретни казуси и проблемни ситуации от ежедневието;
Представяне и разиграване на техники за превенция и деескалация на конфликти;
Обмен на успешни практики за изграждане на правила в групите.
Очаквани резултати: Подобряване на психоклимата в детските групи; намаляване на проблемните поведенчески прояви; повишени умения за реакция при конфликти.

3. Развитие на емоционалната интелигентност при децата
Цел: Разширяване на знанията и практическите умения на учителите за стимулиране на социално-емоционалното развитие в предучилищна възраст.
Задачи:
Представяне на интерактивни методи, сюжетни игри и терапевтични техники за разпознаване на емоциите;
Разработване на практически дейности за развиване на емпатия и себеконтрол у децата.
Очаквани резултати: Повишени умения на учителите за работа върху емоционалната грамотност на децата; изграждане на по-сплотена среда.

4. Работа с родители – ефективна комуникация и партньорство за повишаване на мотивацията
Цел: Подобряване на комуникацията, преодоляване на бариерите и изграждане на устойчиво партньорство между детската градина и семейството.
Задачи:
Разглеждане и анализ на реални комуникационни казуси от практиката;
Споделяне на успешни модели за въвличане на родителите като активни участници в образователните инициативи.
Очаквани резултати: По-активно участие на родителите в живота на детската градина; намаляване на риска от конфликтни ситуации; повишено взаимно доверие.

5. Приобщаващо образование и подкрепа за личностно развитие: Превенция на отпадането
Цел: Развитие на специфични компетентности за работа в приобщаваща образователна среда, ранно разпознаване на деца в риск и превенция на отпадането.
Задачи:
Запознаване с ефективни стратегии за допълнителна подкрепа на деца в риск от отпадане;
Анализ на индивидуални случаи с акцент върху работата в разновъзрастова група (с. Долна Кремена).
Очаквани резултати: По-добра и навременна подкрепа за всяко дете според неговите потребности; нулев риск от отпадане на деца от образователната среда.

6. Формиране на безопасна култура на пътя в детската градина (БДП)
Цел: Повишаване на методическата подготвеност на учителите за преподаване на правилата за БДП чрез интерактивни и игрови методи.
Задачи:
Изработване на демонстрационни ресурси и сценарии за ситуационни игри;
Обсъждане на иновативни подходи за въвличане на родителите в превенцията по БДП.
Очаквани резултати: Внедряване на нови интерактивни подходи за обучение по БДП във всички групи; повишена безопасност и изградени зелени навици на пътя.

7. STEM дейности в детската градина: Изследователи на бъдещето
Цел: Обогатяване на педагогическата практика чрез внедряване на STEM/STEAM подходи и проектно-базирано учене.
Задачи:
Представяне на практически експерименти за деца, съобразени с възрастта им;
Изработване на STEM образователни ресурси от достъпни материали.
Очаквани резултати: Повишена активност, любознателност и изследователски дух у децата; системно въвеждане на иновативни STEM ситуации в практиката.

8. Дигитални инструменти и изкуствен интелект (AI) в помощ на учителя
Цел: Повишаване на дигиталната компетентност на педагогическите специалисти за практическа работа с генеративен AI и дигитални образователни приложения.
Задачи:
Запознаване с полезни образователни платформи и генератори на изображения/текстове за образователни цели;
Практическа работа за създаване на интерактивни презентации, дидактични игри и работни листове.
Очаквани резултати: По-ефективно и бързо планиране и документиране на дейността; повишено качество на дидактичните материали; оптимизиране на времето за подготовка.

9. Развитие на речта чрез игрови и театрални дейности
Цел: Усъвършенстване на методическите подходи за стимулиране на речевото и езиковото развитие чрез изразните средства на театъра и играта.
Задачи:
Представяне на практически игрови техники за обогатяване на речника и правилното изговаряне;
Изготвяне на примерни сценарии за драматизация в разновъзрастова група.
Очаквани резултати: Подобряване на комуникативните и изразителни умения на децата; повишен интерес към книгата и художественото слово.

10. Обмен на добри педагогически практики
Цел: Популяризиране и мултиплициране на успешни педагогически модели, иновации и практики, реализирани в детската градина.
Задачи:
Представяне на най-успешните практики от всяка група (презентации, видеоматериали, портфолио);
Дискусия върху възможностите за внедряване на представения опит от колегите в техните групи.
Очаквани резултати: Повишаване на общото качество на образователния процес в детската градина; затвърждаване на културата на споделяне и екипно учене.

VIII. Продължаваща (извънинституционална) квалификация за учебната 2026/2027 г.
Обученията за придобиване на квалификационни кредити се провеждат по одобрени програми от ИРОПК. Всички срокове са актуализирани за учебната 2026/2027 г., елиминирайки изцяло старите данни и формалното планиране:
	№
	Тема на обучението
	Форма на провеждане
	Обучителна организация
	Срок
	Отговорник / Участници

	1
	Екологично образование в детската градина – интерактивни методи и STEAM подходи за изграждане на зелени навици и устойчиво поведение.
	Присъствена / СОРЕС (с кредити)
	Одобрени обучителни организации от ИРОПК
	м. Август – Септември 2026 г.
	Директор / Определени педагози

	2
	Компетентностният подход в предучилищното образование – практически аспекти и внедряване в ежедневните ситуации.
	Обучение за кредити (дистанционно / частично присъствено)
	Одобрени обучителни организации от ИРОПК
	Учебна 2026/2027 година
	Педагогически специалисти

	3
	Социално-емоционалното учене (СЕУ) в детската градина за изграждане на ценности, емпатия и добродетели.
	Междуинституционално обучение / Семинар
	Одобрени обучителни организации от ИРОПК
	Учебна 2026/2027 година
	Педагогически специалисти

	4
	Изкуственият интелект в детската градина – иновативни дигитални инструменти в помощ на учителя за дизайн на материали.
	Специализирано обучение (СОРЕС за кредити)
	Одобрени обучителни организации от ИРОПК
	м. Октомври 2026 г.
	Директор / Педагогически специалисти

	5
	Самостоятелно учене, участие в уебинари и надграждане чрез специализирани образователни платформи, МООК и видеосъдържание.
	Самостоятелна форма на квалификация
	Национални и международни дигитални платформи
	Учебна 2026/2027 година
	Педагогически специалисти




Забележка: Всеки педагогически специалист е длъжен да придобие не по-малко от 3 квалификационни кредита за всеки период на атестиране (чл. 43 от Наредба № 15/2019 г.). Постигнатите компетентности се отразяват в професионалното портфолио на педагога и служат за атестиране и кариерно развитие.
IX. Очаквани резултати. Анализ и оценка на ефективността
Очаквани крайни резултати от реализацията на плана:
Устойчиво работеща система за повишаване квалификацията на педагогическите специалисти и непедагогическия персонал.
Високо мотивиран персонал за непрекъснато усъвършенстване на своите знания и умения в духа на ученето през целия живот.
Активни, професионално развиващи се специалисти, ефективно прилагащи съвременните ИКТ технологии и генеративни AI инструменти в практиката.
Квалифициран непедагогически персонал (помощник-възпитатели), притежаващ развити умения за съдействие в образователния процес.
Критерии за оценка на ефективността на квалификационната дейност
	Оценка на ефективността от квалификационната дейност
	Качествени критерии (Индикатори)
	Количествени критерии (Индикатори)

	Реализирани квалификационни форми по плана на ДГ
	Надградени знания и умения за: технология на проблемната ситуация; интеркултурно образование; иновативни технологии; обща и допълнителна подкрепа за деца със СОП; БДП; методи за превенция на агресията.
	• Брой участвали специалисти (цел: 100%);
• Брой протоколи от ПС;
• Брой издадени сертификати;
• Брой придобити кредити, отразени в НЕИСПУО.

	Висока мотивация за учене през целия живот
	Изразена лична отговорност, активност и инициативност за професионално развитие, повишено самочувствие и споделяне на идеи.
	• Брой подадени заявления за участие във вътрешни и външни форми на обучение;
• Брой споделени материали в портфолиото.

	Ефективно прилагане на ИКТ, AI и иновации в практиката
	Рутинно водене на електронния дневник, използване на интерактивни ресурси и AI приложения в ежедневните ситуации с децата, оптимизирано административно време.
	• Констатации и оценка в протоколите от контролната дейност на директора;
• Брой изпълнени препоръки;
• Наличие на разработени AI дидактични игри във всяка група.

	Споделяне и популяризиране на добър педагогически опит
	Развити умения за споделяне, разпространение и публикуване на педагогически опит; изграден висок публичен имидж на ДГ „Мир“.
	• Брой публикации в специализирани издания;
• Брой представени открити практики пред колегиумите;
• Участие в регионални и национални форуми.




X. Финансиране на квалификационната дейност
Годишните средства за квалификация в ДГ „Мир“ се определят в пълно съответствие с договорените клаузи в чл. 8 от КТД от 22 декември 2025 г. в размер не по-малък от 1,2% от годишните средства за работна заплата на педагогическите специалисти и педагозите в яслените групи. Минимум 50% от тези средства образователната институция задължително планира и изразходва за вътрешноинституционална и междуинституционална квалификация, провеждана под формата на практикуми, семинари, тренинги и обмяна на опит. Това гарантира елиминирането на формалните разходи и насочването на ресурсите към реално повишаване на уменията на целия екип на място в детската градина.
Допълнителни източници на финансиране:
• Национални програми на МОН и международни проекти;
• Самофинансиране – педагогическите специалисти могат да самофинансират индивидуални форми на квалификация извън заложените в общия план, по лично желание и за целите на кариерното си развитие.
XI. Мониторинг и контрол
Директорът на детската градина осъществява цялостен мониторинг, контрол и ежегоден анализ на изпълнението на плана за квалификационна дейност. С цел разпределяне на отговорностите се възлага специфичен контрол, както следва:
• В частта за вътрешноинституционалната квалификация: Възлага се на Главния/Старши учител, който описва, обобщава резултатите от обученията и проведените обратни връзки и изготвя подробен Годишен доклад-анализ пред Педагогическия съвет в края на учебната година. Въвежда се като задължителен елемент събирането на анонимни анкетни карти за обратна връзка от участниците след всяко проведено обучение за оценка на неговата ефективност.
• В частта за финансово изпълнение: Възлага се на счетоводителя на детската градина, който следи за законосъобразното, целесъобразно и точно разходване на заложените средства (в съответствие с КТД – чл. 8 и изискването за минимум 50% разпределение).

Годишен план за  повишаване квалификацията на педагогическите специалисти и на непедагогическия персонал  на  ДГ „Мир“ - Мездра с разновъзрастова група с. Долна Кремена за 2026-2027г. е изготвен  и приет  на педагогически съвет  с протокол № 1/   15.09.2026г., решение № 40 и  утвърден със Заповед № 42/15 .09.2026г. на директора на ДГ „Мир”, гр. Мездра .    

